CELEX: 62010CN0034
Language: mt
Date: 2010-01-21 00:00:00
Title: Kawża C-34/10: Talba għal deċiżjoni preliminari mressqa mill-Bundesgerichtshof (il-Ġermanja) fil- 21 ta’ Jannar 2010 — Prof. Dr. Oliver Brüstle vs Greenpeace e.V.

17.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/19
            
         Talba għal deċiżjoni preliminari mressqa mill-Bundesgerichtshof (il-Ġermanja) fil-21 ta’ Jannar 2010 — Prof. Dr. Oliver Brüstle vs Greenpeace e.V.
   (Kawża C-34/10)
   2010/C 100/29
   Lingwa tal-kawża: il-Ġermaniż
   
      Qorti tar-rinviju
   
   Bundesgerichtshof
   
      Partijiet fil-kawża prinċipali
   
   
      Rikorrent: Prof. Dr. Oliver Brüstle
   
      Konvenuta: Greenpeace e.V.
   
      Domandi preliminari
   
   
               (1)
            
            
               X’għandu jfisser it-terminu “embrijonijiet” umani fis-sens tal-Artikolu 6(2)(ċ) tad-Direttiva 98/44/KE tal-Parlament Ewropew u tal-Kunsill, tas-6 ta’ Lulju 1998, dwar il-protezzjoni legali tal-invenzjonijiet bijoteknoloġiċi (1)?
               
                           (a)
                        
                        
                           Dan it-terminu jinkludi l-istadji kollha tal-iżvilupp tal-ħajja umana mill-fertilizzazzjoni tal-bajda jew għandhom jiġu sodisfatti kundizzjonijiet oħra, pereżempju li jintlaħaq ċertu stadju ta’ żvilupp?
                        
                     
                           (b)
                        
                        
                           L-organiżmi li ġejjin jaqgħu taħt dan il-kunċett:
                           
                                       (1)
                                    
                                    
                                       bajd uman mhux iffertilizzat, li fihom ġie impjantat in-nukleu ta’ ċellula umana matura;
                                    
                                 
                                       (2)
                                    
                                    
                                       bajd uman mhux iffertilizzat, li permezz ta’ partenoġenesi, ġew stimolati sabiex jinqasmu u jiżviluppaw?
                                    
                                 
                     
                           (c)
                        
                        
                           Ċelluli staminali miksuba minn embrijuni umani fl-istadju tal-blastoċisti jaqgħu wkoll taħt dan il-kunċett?
                        
                     
         
               (2)
            
            
               X’għandu jfisser “l-użu ta’ embrijoni umani għal finijiet industrijali jew kummerċjali”? Dan il-kunċett ikopri kull użu kummerċjali fis-sens tal-Artikolu 6(1) tal-imsemmija direttiva, b’mod partikolari wkoll l-użu għal finijiet ta’ riċerka xjentifika?
            
         
               (3)
            
            
               Edukazzjoni teknika hija eskluża mill-jedd għall-privattiva skont l-Artikolu 6(2)(ċ) tad-Direttiva 98/44 ukoll f’każijiet fejn l-użu ta’ embrijuni umani ma jkunx parti mill-edukazzjoni teknika mitluba mill-privattiva, iżda hija l-kundizzjoni meħtieġa għall-implementazzjoni tagħha
               
                           (a)
                        
                        
                           minħabba li l-privattiva tirrigwarda prodott li l-produzzjoni tiegħu tirrikjedi l-qerda minn qabel ta’ embrijuni umani
                        
                     
                           (b)
                        
                        
                           jew minħabba li l-privattiva tirrigwarda proċedura li biha tali prodott huwa meħtieġ bħala materjal bażiku?
                        
                     
         
      (1)  ĠU Edizzjoni Speċjali bil-Malti, Kapitolu 13, Vol. 20, p. 395